text: Асноўнай мэтай гэтага калектыву з’яўляецца вывучэнне мясцовага песеннага, гульнёвага і танцавальнага фальклору, звычаяў і абрадаў, якія існавалі ў дадзеным рэгіёне, элементаў вуснай народнай творчасці (мясцовых легендаў, казак, загадак, прыказак, прымавак і г.д.), а таксама рэгіянізмаў (мясцовых слоў і выразаў, якія выкарыстоўваліся або выкарыстоўваюцца толькі ў нашай мясцовасці).
  У склад народнага фальклорнага калектыву ”Купалінка“ ўваходзіць 15 чалавек. У асноўным гэта пажылыя жанчыны, якія валодаюць майстэрствам аўтэнтычных спеваў. У калектыве – два баяністы, некалькі чалавек маюць добрыя здольнасці ігры на шумавых інструментах. Творчая моладзь калектыву складае харэаграфічную групу, якая займаецца вывучэннем і пастаноўкай побытавых танцаў і карагодаў.